Document ID: /roh_data/filtered/fineweb-2-filterrobots_roh.jsonl.gz/62596

Ulteriur Grischun - Chattà bara d'in um a Tavau Wiesen
La dumengia saira è vegnì chattà mort in um en la chavorgia Zügen a Tavau Wiesen. Sco quai che la polizia chantunala communitgescha, hajan dus umens alarmà la polizia la dumengia cura ch'els han chattà la bara da l'um.
Ils dus umens che han chattà la bara en la chavorgia han alarmà la dumengia saira enturn las 17:30 la polizia. Tar il mort sa tractia probabel d'in pestgader ch'è crudà sur ina paraid crap cura ch'el è descendì en la chavorgia. La polizia sclerescha las circumstanzas.